Adrienne av Sverige

Adrienne Josephine Alice Bernadotte (født 9. mars 2018), prinsesse av Sverige og hertuginne av Blekinge, er det tredje barnet og den andre datteren til prinsesse Madeleine og Christopher O'Neill. Hun er det syvende barnebarnet til kong Carl XVI Gustaf og dronning Silvia. Hun er nummer elleve i arvefølgen til den svenske tronen.

Prinsesse Adrienne ble født 9. mars 2018 på Danderyds Sjukhus i Danderyd i Sverige. Fødselen ble markert med 21 kanonskudd fra Skeppsholmen i Stockholm, og fra stasjoner i Göteborg, Härnösand, Karlskrona og Boden. Den 12. mars 2018 ble hennes navn, tiltalenavn og tittel annonsert av hennes morfar, kong Carl XVI Gustaf. 

Et tedeum (takkegudstjeneste) for fødselen ble avholdt i Slottskyrkan på Stockholms slott den 12. mars 2018.

Adrienne ble tiltalt som hennes kongelige høyhet prinsesse Adrienne. Etter at kongen 7. oktober 2019 besluttet å avgrense hvem i den svenske kongefamilien som skal tilhøre det kongelige hus, falt tittelen kongelig høyhet bort for prinsesse Adrienne.

Referanser 

Huset Bernadotte
Svenske prinsesser
Personer fra Danderyds kommun
Personer fra Stockholm